CELEX: 32011D0877
Language: da
Date: 2011-12-19 00:00:00
Title: 2011/877/EU: Kommissionens gennemførelsesafgørelse af 19. december 2011 om fastsættelse af harmoniserede referenceværdier for effektiviteten ved separat produktion af el og varme, jf. Europa-Parlamentets og Rådets direktiv 2004/8/EF, og om ophævelse af Kommissionens beslutning 2007/74/EF (meddelt under nummer K(2011) 9523)

23.12.2011   
            
            
               DA
            
            
               Den Europæiske Unions Tidende
            
            
               L 343/91
            
         KOMMISSIONENS GENNEMFØRELSESAFGØRELSE
   af 19. december 2011
   om fastsættelse af harmoniserede referenceværdier for effektiviteten ved separat produktion af el og varme, jf. Europa-Parlamentets og Rådets direktiv 2004/8/EF, og om ophævelse af Kommissionens beslutning 2007/74/EF
   (meddelt under nummer K(2011) 9523)
   (2011/877/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2004/8/EF af 11. februar 2004 om fremme af kraftvarmeproduktion på grundlag af en efterspørgsel efter nyttevarme på det indre energimarked og om ændring af direktiv 92/42/EØF (1), særlig artikel 4, stk. 2, og
   ud fra følgende betragtninger:
   
               (1)
            
            
               I henhold til direktiv 2004/8/EF fastsatte Kommissionen i beslutning 2007/74/EF (2) harmoniserede referenceværdier for effektiviteten ved separat produktion af el og varme bestående af en matrix af værdier, der er differentieret på grundlag af relevante faktorer, herunder bygningsår og brændselstype.
            
         
               (2)
            
            
               Kommissionen skal revurdere de harmoniserede referenceværdier for effektiviteten ved separat produktion af el og varme første gang den 21. februar 2011 og derefter hvert fjerde år under hensyntagen til den teknologiske udvikling og ændringer i energikildernes andele.
            
         
               (3)
            
            
               Kommissionen har revurderet de harmoniserede referenceværdier for effektiviteten ved separat produktion af el og varme under hensyntagen til medlemsstaternes data fra operationel anvendelse under realistiske betingelser. Udviklingen i den bedste tilgængelige og økonomisk forsvarlige teknologi i perioden 2006-2011, som analysen dækkede, viser, at den skelnen, der indførtes i beslutning 2007/74/EF vedrørende kraftvarmeenhedens bygningsår ved fastsættelsen af de harmoniserede referenceværdier for effektiviteten ved separat produktion af el, ikke bør opretholdes for anlæg, der er opført efter den 1. januar 2006. For kraftvarmeenheder, der er opført i 2005 eller tidligere, bør der fortsat anvendes referenceværdier, der afspejler bygningsåret, for at der kan tages hensyn til udviklingen i den bedste tilgængelige og økonomisk forsvarlige teknologi. På basis af nylige erfaringer og analyser bekræftede gennemgangen, at der fortsat bør anvendes korrektionsfaktorer for klimaforholdene. Korrektionsfaktorerne for sparet nettab bør ligeledes fortsat anvendes, da der i de seneste år ikke er sket nogen ændringer i nettab. Desuden bør korrektionsfaktorerne for sparet nettab også anvendes på anlæg, der fyrer med træ og biogas.
            
         
               (4)
            
            
               Analysen gav ingen dokumentation for, at kedlers energieffektivitet har ændret sig i analyseperioden, og derfor bør de harmoniserede referenceværdier for effektiviteten ved separat produktion af el og varme ikke tage hensyn til bygningsåret. Der er heller ikke behov for korrektionsfaktorer for klimaforholdene, fordi varmeproduktionens termodynamik i et brændselsdrevet anlæg ikke er væsentlig afhængig af omgivelsestemperaturen. Det er heller ikke nødvendigt at korrigere for nettab, eftersom varme altid anvendes tæt på produktionsstedet.
            
         
               (5)
            
            
               Investeringer i kraftvarmeproduktion kræver stabile vilkår og fortsat investortillid. På denne baggrund er det også hensigtsmæssigt at forlænge de nuværende harmoniserede referenceværdier for el og varme for perioden 2012-2015.
            
         
               (6)
            
            
               Data vedrørende operationel anvendelse under realistiske betingelser viser ingen statistisk væsentlig forbedring i selv de mest avancerede anlægs faktiske ydeevne i analyseperioden. Derfor bør de i beslutning 2007/74/EF fastsatte referenceværdier for perioden 2006-2011 bevares for perioden 2012-2015.
            
         
               (7)
            
            
               Analysen bekræftede de eksisterende korrektionsfaktorers gyldighed med hensyn til klimaforholdene og sparede nettab.
            
         
               (8)
            
            
               Det blev for varmeproduktion bekræftet at anvende et enkelt sæt referenceværdier for hele perioden og at give afkald på korrektionsfaktorer for klimatiske forskelle og nettab.
            
         
               (9)
            
            
               Eftersom hovedformålet med direktiv 2004/8/EF er at fremme kraftvarmeproduktion for at opnå energibesparelser, bør der gives incitamenter til ombygning af ældre kraftvarmeenheder for at forbedre deres energieffektivitet. Derfor bør referenceværdierne for effektiviteten ved produktion af el i kraftvarmeenheder forhøjes fra det elvte år efter den pågældende enheds bygningsår.
            
         
               (10)
            
            
               Denne tilgang er i overensstemmelse med kravet om, at de harmoniserede referenceværdier skal udarbejdes på grundlag af principperne i bilag III, litra f), til direktiv 2004/8/EF.
            
         
               (11)
            
            
               Der bør fastsættes reviderede harmoniserede referenceværdier for effektiviteten ved separat produktion af el og varme. Beslutning 2007/74/EF bør derfor ophæves.
            
         
               (12)
            
            
               Foranstaltningerne i denne afgørelse er i overensstemmelse med udtalelse fra Kraftvarmeudvalget —
            
         VEDTAGET DENNE AFGØRELSE:
   Artikel 1
   Fastsættelse af harmoniserede referenceværdier for effektivitet
   De harmoniserede referenceværdier for effektiviteten ved separat produktion af el og varme er fastsat i henholdsvis bilag I og II.
   Artikel 2
   Anvendelse af de harmoniserede referenceværdier for effektivitet
   1.   Medlemsstaterne anvender de i bilag I fastsatte harmoniserede referenceværdier for effektivitet, der svarer til kraftvarmeenhedens bygningsår. Disse referenceværdier gælder i 10 år fra kraftvarmeenhedens bygningsår.
   2.   Fra det elvte år efter kraftvarmeenhedens bygningsår anvender medlemsstaterne de harmoniserede referenceværdier for effektivitet, der i medfør af stk. 1 finder anvendelse på kraftvarmeenheder, der er 10 år gamle. Disse referenceværdier gælder i ét år.
   3.   I denne artikel forstås der ved en kraftvarmeenheds bygningsår det kalenderår, hvor kraftvarmeenheden påbegynder elproduktionen.
   Artikel 3
   Korrektionsfaktorer for de harmoniserede referenceværdier for effektiviteten ved separat produktion af el
   1.   Medlemsstaterne anvender korrektionsfaktorerne i bilag III, litra a), for at tilpasse de i bilag I fastsatte harmoniserede referenceværdier til deres gennemsnitlige klimaforhold.
   Hvis de officielle meteorologiske data for en medlemsstats område viser forskelle i temperaturen på årsbasis på 5 °C eller derover, kan den pågældende medlemsstat med henblik på stk. 1, under forudsætning af, at den underretter Kommissionen, benytte flere klimazoner, idet den anvender metoden i bilag III, litra b).
   2.   Medlemsstaterne anvender korrektionsfaktorerne i bilag IV for at korrigere de harmoniserede referenceværdier i bilag I for sparet nettab.
   3.   Hvis medlemsstaterne anvender både de korrektionsfaktorer, der er anført i bilag III, litra a), og dem, der er anført i bilag IV, anvendes bilag III, litra a), først.
   Artikel 4
   Ombygning af en kraftvarmeenhed
   Hvis en eksisterende kraftvarmeenhed bygges om og investeringsomkostningerne ved ombygningen overstiger 50 % af udgifterne til en ny tilsvarende kraftvarmeenhed, er bygningsåret med henblik på artikel 2 det kalenderår, hvor den ombyggede enhed påbegynder elproduktionen.
   Artikel 5
   Brændselskombination
   Hvis kraftvarmeenheden drives på mere end en brændselstype, anvendes de harmoniserede referenceværdier for effektivitet proportionalt med det vægtede gennemsnitsforbrug af de forskellige brændselstyper.
   Artikel 6
   Ophævelse
   Beslutning 2007/74/EF ophæves.
   Artikel 7
   Denne afgørelse er rettet til medlemsstaterne.
   
      Udfærdiget i Bruxelles, den 19. december 2011.
      
         
            På Kommissionens vegne
         
         Günther OETTINGER
         
            Medlem af Kommissionen
         
      
   
   
      (1)  EUT L 52 af 21.2.2004, s. 50.
   
      (2)  EUT L 32 af 6.2.2007, s. 183.
   
      BILAG I
      
         Harmoniserede referenceværdier for effektiviteten ved separat produktion af el (som omhandlet i artikel 1)
      
      De harmoniserede referenceværdier for effektiviteten ved separat produktion af el i nedenstående tabel er baseret på den effektive brændværdi og ISO-standardbetingelser (temperatur: 15 °C, lufttryk: 1,013 bar, relativ luftfugtighed: 60 %).
      
                   
               
               
                  Byggeår:
                  Brændselstype:
               
               
                  2001 og tidligere
               
               
                  2002
               
               
                  2003
               
               
                  2004
               
               
                  2005
               
               
                  2006-2011
               
               
                  2012-2015
               
            
                  Faste brændstoffer
               
               
                  Stenkul/koks
               
               
                  42,7
               
               
                  43,1
               
               
                  43,5
               
               
                  43,8
               
               
                  44,0
               
               
                  44,2
               
               
                  44,2
               
            
                  Brunkul/brunkulsbriketter
               
               
                  40,3
               
               
                  40,7
               
               
                  41,1
               
               
                  41,4
               
               
                  41,6
               
               
                  41,8
               
               
                  41,8
               
            
                  Tørv/tørvebriketter
               
               
                  38,1
               
               
                  38,4
               
               
                  38,6
               
               
                  38,8
               
               
                  38,9
               
               
                  39,0
               
               
                  39,0
               
            
                  Træ
               
               
                  30,4
               
               
                  31,1
               
               
                  31,7
               
               
                  32,2
               
               
                  32,6
               
               
                  33,0
               
               
                  33,0
               
            
                  Biomasse fra landbruget
               
               
                  23,1
               
               
                  23,5
               
               
                  24,0
               
               
                  24,4
               
               
                  24,7
               
               
                  25,0
               
               
                  25,0
               
            
                  Bionedbrydeligt (husholdnings-) affald
               
               
                  23,1
               
               
                  23,5
               
               
                  24,0
               
               
                  24,4
               
               
                  24,7
               
               
                  25,0
               
               
                  25,0
               
            
                  Ikke-fornyeligt (husholdnings- og industri-) affald
               
               
                  23,1
               
               
                  23,5
               
               
                  24,0
               
               
                  24,4
               
               
                  24,7
               
               
                  25,0
               
               
                  25,0
               
            
                  Olieskifer
               
               
                  38,9
               
               
                  38,9
               
               
                  38,9
               
               
                  38,9
               
               
                  38,9
               
               
                  39,0
               
               
                  39,0
               
            
                  Væsker
               
               
                  Olie (gasolie + fuelolie) og LPG
               
               
                  42,7
               
               
                  43,1
               
               
                  43,5
               
               
                  43,8
               
               
                  44,0
               
               
                  44,2
               
               
                  44,2
               
            
                  Biobrændsler
               
               
                  42,7
               
               
                  43,1
               
               
                  43,5
               
               
                  43,8
               
               
                  44,0
               
               
                  44,2
               
               
                  44,2
               
            
                  Bionedbrydeligt affald
               
               
                  23,1
               
               
                  23,5
               
               
                  24,0
               
               
                  24,4
               
               
                  24,7
               
               
                  25,0
               
               
                  25,0
               
            
                  Ikke-fornyeligt affald
               
               
                  23,1
               
               
                  23,5
               
               
                  24,0
               
               
                  24,4
               
               
                  24,7
               
               
                  25,0
               
               
                  25,0
               
            
                  Gasformig
               
               
                  Naturgas
               
               
                  51,7
               
               
                  51,9
               
               
                  52,1
               
               
                  52,3
               
               
                  52,4
               
               
                  52,5
               
               
                  52,5
               
            
                  Raffinaderigas/hydrogen
               
               
                  42,7
               
               
                  43,1
               
               
                  43,5
               
               
                  43,8
               
               
                  44,0
               
               
                  44,2
               
               
                  44,2
               
            
                  Biogas
               
               
                  40,1
               
               
                  40,6
               
               
                  41,0
               
               
                  41,4
               
               
                  41,7
               
               
                  42,0
               
               
                  42,0
               
            
                  Koksovnsgas, højovnsgas, andre spildgasser og genvundet spildvarme
               
               
                  35
               
               
                  35
               
               
                  35
               
               
                  35
               
               
                  35
               
               
                  35
               
               
                  35
               
            
   
      BILAG II
      
         Harmoniserede referenceværdier for effektiviteten ved separat produktion af varme (som omhandlet i artikel 1)
      
      (15 °C, lufttryk: 1,013 bar, relativ luftfugtighed: 60 %).
      
                   
               
               
                  Brændselstype
               
               
                  Damp/hedtvand
               
               
                  Direkte anvendelse af forbrændingsgassen (1)
                  
               
            
                  Faste brændstoffer
               
               
                  Stenkul/koks
               
               
                  88
               
               
                  80
               
            
                  Brunkul/brunkulsbriketter
               
               
                  86
               
               
                  78
               
            
                  Tørv/tørvebriketter
               
               
                  86
               
               
                  78
               
            
                  Træ
               
               
                  86
               
               
                  78
               
            
                  Biomasse fra landbruget
               
               
                  80
               
               
                  72
               
            
                  Bionedbrydeligt (husholdnings-) affald
               
               
                  80
               
               
                  72
               
            
                  Ikke-fornyeligt (husholdnings- og industri-) affald
               
               
                  80
               
               
                  72
               
            
                  Olieskifer
               
               
                  86
               
               
                  78
               
            
                  Væsker
               
               
                  Olie (gasolie + fuelolie) og LPG
               
               
                  89
               
               
                  81
               
            
                  Biobrændstoffer
               
               
                  89
               
               
                  81
               
            
                  Bionedbrydeligt affald
               
               
                  80
               
               
                  72
               
            
                  Ikke-fornyeligt affald
               
               
                  80
               
               
                  72
               
            
                  Gasformig
               
               
                  Naturgas
               
               
                  90
               
               
                  82
               
            
                  Raffinaderigas/hydrogen
               
               
                  89
               
               
                  81
               
            
                  Biogas
               
               
                  70
               
               
                  62
               
            
                  Koksovnsgas, højovnsgas, andre spildgasser og genvundet spildvarme
               
               
                  80
               
               
                  72
               
            
         (1)  Værdierne for direkte varme skal anvendes, hvis temperaturen overstiger 250 °C.
   
   
      BILAG III
      
         Korrektionsfaktorer for de gennemsnitlige klimaforhold og metode til fastlæggelse af klimazoner med henblik på anvendelsen af de harmoniserede referenceværdier for effektiviteten ved separat produktion af el (som omhandlet i artikel 3, stk. 1)
      
      a)   Korrektionsfaktorer for de gennemsnitlige klimaforhold
      Temperaturkorrektionen er baseret på forskellen mellem den årlige gennemsnitstemperatur i medlemsstaten og ISO-standardbetingelserne (15 °C).
      Der beregnes således:
      
                  i)
               
               
                  et effektivitetstab på 0,1 procentpoint for hver grad over 15 °C
               
            
                  ii)
               
               
                  en effektivitetsgevinst på 0,1 procentpoint for hver grad under 15 °C.
               
            Eksempel:
      Hvis den årlige gennemsnitstemperatur i en medlemsstat er 10 °C, skal referenceværdien for en kraftvarmeenhed i den pågældende medlemsstat forøges med 0,5 procentpoint.
      b)   Metode til fastlæggelse af klimazoner
      Klimazonerne afgrænses af isotermer (i hele grader celsius) for den årlige gennemsnitstemperatur med mindst 4 graders forskel. Forskellen mellem den årlige gennemsnitstemperatur i to naboklimazoner skal være mindst 4 °C.
      Eksempel:
      I en medlemsstat er den årlige gennemsnitstemperatur 12 °C i område A og 6 °C i område B. Forskellen er på over 5 °C. Medlemsstaten har nu muligheden for at indføre to klimazoner, der skilles af isotermen 9 °C, hvorved der opstår en klimazone mellem isotermerne 9 °C og 13 °C med en årlig gennemsnitstemperatur på 11 °C og en anden klimazone mellem isotermerne 5 °C og 9 °C med en årlig gennemsnitstemperatur på 7 °C.
   
   
      BILAG IV
      
         Korrektionsfaktorer for sparet nettab med henblik på anvendelse af de harmoniserede referenceværdier for effektiviteten ved separat produktion el (som omhandlet i artikel 3, stk. 2)
      
      
                  Spænding
               
               
                  For el, der leveres til nettet
               
               
                  For el, der forbruges på stedet
               
            
                  > 200 kV
               
               
                  1
               
               
                  0,985
               
            
                  100-200 kV
               
               
                  0,985
               
               
                  0,965
               
            
                  50-100 kV
               
               
                  0,965
               
               
                  0,945
               
            
                  0,4-50 kV
               
               
                  0,945
               
               
                  0,925
               
            
                  < 0,4 kV
               
               
                  0,925
               
               
                  0,860
               
            Eksempel:
      En kraftvarmenhed på 100 kWel med en gasdrevet stempelmotor producerer strøm med en spænding på 380 V. Heraf går 85 % til eget forbrug, og 15 % leveres til nettet. Kraftvarmeenheden blev bygget i 1999. Gennemsnitstemperaturen på årsbasis er 15 °C (derfor ingen klimakorrektion).
      I overensstemmelse med denne afgørelses artikel 2 anvendes der for de kraftvarmeenheder, der er over 10 år gamle, referenceværdierne for enheder, der er 10 år gamle. For en naturgasdrevet kraftvarmeenhed, der er opført i 1999 og ikke ombygget, er den harmoniserede referenceværdi for 2011 i henhold til denne afgørelses bilag I referenceværdien for 2001, dvs. 51,7 %. Efter korrektionen for sparet nettab beregnes referenceværdien for effektiviteten ved separat produktion af el i den pågældende kraftvarmeenhed (baseret på det vægtede gennemsnit af de i bilaget anførte faktorer) således:
      Ref Εη = 51,7 % * (0,860 * 85 % + 0,925 * 15 %) = 45,0 %.